SPRÁVA ZO ZAHRANIČNEJ PRACOVNEJ CESTY

1.  Účastník ZPC:
RNDr. Dušan Janičkovič
Národný delegát Programového výboru pre „Nanotechnológie, pokročilé materiály, výrobné procesy a postupy a biotechnológie“ (NMBP) Rámcového programu EÚ pre výskum a inovácie Horizont 2020
Fyzikálny ústav SAV, Dúbravská cesta 9, 845 11 Bratislava, 
Jazyky: anglický
2.  Zahraničná pracovná cesta:
Brusel 17.  –  18. októbra 2016:  
Účel cesty: účasť na 15. zasadaní Programového výboru pre NMBP (PC-NMBP)
Miesto konania: European Commission, DG Research & Innovation, Centre do Conference Albert Borschette, 1040 Brussels, Belgicko
Spôsob financovania: cestovné refunduje EK na účet ministerstva, pobytové náklady a iné výdavky hradí MŠVVaŠ SR.

3.  Rámcový program pobytu:
a)	17. októbra 2016:  príchod do Bruselu; neformálny míting členov PC-NMBP
b)	18. októbra 2016: 15. zasadanie Programového výboru pre NMBP programu Horizont 2020;
Program zasadnutia: 
1.	Welcome and Introduction
•	Approval of the draft agenda
•	Approval of the draft minutes of the meeting 26/4
2.	Information By The Chair
•	Update on policy developments
•	Communication of the results of written procedures on the adoption of batches of project proposals
3.	Information By The Commission 
Programme implementation
•	Grant preparation, signature and payments
•	Detailed evaluation results two-stage topics, including Reserve list
•	Observer Report
4.	2016-17 Work Programme
•	Open Research Data new provisions
•	Dual-use studies
5.	Communication Actions and Events
6.	Lunch Break
7.	Strategy
8.	State of Play (Scoping Paper)
9.	Horizon 2020 Mid-Term Evaluation
10.	AOB
11.	Closing + Next Meeting (6.12.16)

c)	Návrat do Bratislavy.

3.	Stručný priebeh rokovaní, resp.  študijného pobytu:

Ad a): Na neformálnom mítingu členov PC-NMBP sa diskutovali viaceré otázky súvisiace s pripravovaným pracovným plánom NMBP (WP NMBP) na roky 2018-2020 (Scoping Paper). Široko sa tiež diskutovala smernica EK na kreovanie High-Level Advisory Groups  týkajúca sa spôsobu výberu kandidátov za jednotlivé MS (Member State). Podľa názoru viacerých smernica, tak ako bola predložená, by mohla zasahovať do suverenity MS. Bolo dohodnuté, že sporné otázky prednesie zástupca UK (hostiteľská krajina mítingu) nasledujúci deň na riadnom zasadaní PC-NMBP.

Ad b):
1.	15. zasadanie PC-NMBP viedol nový riaditeľ DG – RTD p. Peter Dröll.  Do programu bol na požiadanie delegátov PC – tak ako to bolo predchádzajúci deň dohodnuté – pripojený bod k pravidlám tvorby HLAG.

2.	Boli zhrnuté hlavné politické priority EK v oblasti NMBP – okrem iného:
a.	Digital Single Market
b.	Industrial Policy
c.	Skills Agenda for Europe
d.	Industrial Modenisation Platform
e.	EURICS
f.	Mission Innovation
g.	Energy Efficiency Package
h.	Dual Use - Defence
i.	Intelligent Manufacturing Systems

3.	Čo sa týka statusu implementácie NMBP, pravidelná konferencia ManuFuture, ktorá sa mala pôvodne konať vo Veľkej Británií, kvôli brexitu bude v Estónsku.
Obsiahla diskusia sa viedla aj k tvorbe tzv. Reserve listu – zoznamu projektov určených na dodatočné financovanie.
Odporúčania z tzv. Observer Report: väčšinu nie je možné riešiť len v rámci NMBP, pretože proces hodnotenie návrhov projektov sa týka všeobecne programu H2020 – aj iných oblastí. 
4.	Politika Open Research Data sa od budúceho obdobia stane štandardným požadovaným prístupom. EK si uvedomuje citlivosť tejto otázky, takže sa rozhodli pre taký postup, že veria poskytovateľom dát, že sú správne a vhodne vybrané – t.j. nie je treba ich nejaká nezávislá validácia a sú aplikovaná pravidlá ochrany osobných údajov ako aj ochrana citlivých dát týkajúcich sa vlastníctva a pod. – podľa hesla: „ as open as possible – as close as necessary“.
Pre podporu tzv. Dual-use actions – keď výsledky výskumy H2020 by mohli byť využité pre obranné účely, pripraví EK špeciálny fond na podporu dodatočného výskumu resp. start-upov. Bližšie informácie budú k dispozícií na jar 2017. 
Diskusia k pravidlám kreovania HLAG – vysvetlenie EK: táto rada nemá nahrádzať PC, v žiadnom prípade nemôže navrhovať témy do WP, je to len poradný orgán, ktorý sa vyjadruje k otázkam stratégie a celkovej orientácie vo vzťahu k WP. Jej členovia by mali reprezentovať MS, mali by byť z tzv. „public authoritires“, ale v tomto bode bude EK veriť MS, že nominácie budú v tomto duchu.
5.	K tomuto bodu predniesla mgr. P. Böhmerová, výkonná manažérka organizačného výboru informáciu o stave prípravy konferencie REinEU 2016 v Bratislave.

7.	EK predstavila priebežné hodnotenie výsledkov projektov a štatistiky účasti jednotli-vých krajín. Z 31 hodnotených krajín (MS + asociované NO, IL, TR) sa Slovensko umiestnilo až na 25 mieste – s klesajúcim trendom!
Nové MS (EU-13) dopadli zle aj v doterajšej celkovej účasti v NMBP, keď ich celkový podiel na EC-financovaní je na úrovni krajín označených ako „others“: predstavuje cca 63,2 mil.€ voči 1 298 mil € pre EU-15 (success rate 11,6% EU-13 voči 16.7% pre EU-15). V rebríčkoch Top-10 (súkromné/priemyselné organizácie, výskumné centrá, uni-verzitné pracoviská) nie je jediný subjekt z EU-13.
Rozpočet NMBP na nasledujúce programové obdobie 2018 – 2020 bude kontinuálne rásť:
2018 – 534 mil. €, 2019 – 550 mil. €, 2020- 572 mil. €. Z toho približne 44% bude venovaných na cPPP programy, cca 12% na biotechnológie a 44% na témy NM.
Prijatie definitívnej verzie pracovného programu na roky 2018-2020 sa predpokladá
v októbri 2017.
8.	Diskusia k tzv. Scoping Paper-u, ktorý načrtáva stratégiu NMBP pre nasledujúce obdobie 2018-2020 priniesla mnoho kritických poznámok: v prvom rade sa PC k nej nevyjadroval, materiál bol predstavený ako viac-menej hotový dokument, čo vyvolalo vlnu kritiky viacerých krajín (SE, FR, UK...) Materiál je málo konkrétny a úloha NMBP v ňom je značne potlačená len na akýsi „prívesok“ iných programov (Zdravie, Energia... – GR, DE, IRL) Vynecháva otázku technológií, je príliš ústretový v oblasti medzinárodnej spolupráce smerom von z EU a nie dovnútra, voči členom EU (UK, PT, FI....).
Materiál málo reflektuje potrebu plne využiť potenciál všetkých MS, teda aj viac účasti z EU-13 (PL, UK), atď. Námietky boli aj voči zdrojom, z ktorých príprava tohto dokumentu vychádzala. 
Ďalej boli predstavené a diskutované návrhy tém pre výzvy v jednotlivých rokoch obdobia 2018-2020 (dôverné).  Na ďalšom stretnutí PC-NMBP v decembri 2016 by mal byť k dispozícií prvý draft pracovného programu NMBP na roky 2018-2020.

5.  Odporúčané závery:
Je potrebné zamyslieť sa a prijať účinné opatrenia na podporu a zlepšenie aktivity slovenských inštitúcií a organizácií v programe Horizont 2020 – a to ako v oblasti NMBP, tak aj celkove. Opakovane upozorňujem, a štatistiky predkladané EK ukazujú, ako tomu bolo aj bolo na tomto stretnutí PC, že počet slovenských účastí nezodpovedá ani relatívne ani počtu obyvateľov, ani SK – príspevku do rozpočtu EÚ. Je to ale problém nielen Slovenska, ale s malými výnimkami celej časti EU-13. Opakujem že je treba urýchlene prijať skutočne efektívne nástroje a politiky, ktoré by motivovali k účasti na programoch EÚ. Treba si však pritom uvedomiť, že výsledky sa dostavia len v dlhšom časovom horizonte.

6.   Prehľad prinesenej dokumentácie a miesto jej uloženia
Prezentácie z programového výboru NMBP sú dôvernej povahy, pre členov programového výboru NMBP sú dostupné na portáli EK – CircaBC

7.   Osobitne vyhodnotený očakávaný prínos ZPC
Aktuálne informácie o priebehu prípravy programu H2020 v oblasti NMBP na roky 2018-2020. informácie o nových  iniciatívach a programoch EK v oblasti NMBP.

8.    Spôsob zverejnenia výsledkov ZPC, prenos získaných informácií
Poznatky zo zasadania PC NMBP: na vedomie a v rámci príslušného odboru MŠ SR, prípadne MH SR. Niektoré závery zo zasadania PC NMBP sú dôverného charakteru (hlavne predpokladané témy výziev).

Súhlasím so zverejnením správy na internete

Správu vypracoval: RNDr. Dušan Janičkovič		                  ......................................
Dátum: 21. 10. 2016
								
Správu schválil:  ......................................